Educació obri el termini d’escolarització en els col·legis municipals per al curs 2015-2016
19/04/2015

# Educació obri el termini d’escolarització en els col·legis municipals per al curs 2015-2016

[![Educació obri el termini d’escolarització en els col•legis municipals per al curs 2015-2016](/images/noticias/2015/04/NOTICIA-PATERNAES-esc15-16-VAL.jpg)](/images/noticias/2015/04/NOTICIA-PATERNAES-esc15-16-VAL.jpg)

19.04.2015

LES SOL•LICITUDS PODRAN PRESENTAR-SE A DEL 8 FINS AL 14 DE MAIG PER A INFANTIL I PRIMARIA I DEL 25 DE MAIG AL 1 DE JUNY PER A SECUNDÀRIA

L’Ajuntament de Paterna obri el termini de preinscripció per al pròxim curs escolar que, com en anys anteriors, compta amb la particularitat de que tot el municipi serà una zona única d’influència per la qual cosa qualsevol veí, independentment del barri a què pertanga, podrà sol•licitar plaça en qualsevol centre escolar del municipi comptant amb el màxim de punts per domicili. Este canvi suposa una major llibertat dels pares per a optar pel centre que més s’ajuste a les seues necessitats.

El termini de presentació de sol•licituds començarà per a educació infantil i primària el pròxim 8 de maig fins al 14 maig, mentres que per a educació secundària el termini s’obrirà el 25 de maig fins a l’1 de juny.

Des de la Regidoria d’Educació recomanen als pares triar uns quants centres, ja que l’elecció d’un només no augmenta les possibilitats d’accedir al centre triat. No obstant també es recorda que només s’ha de presentar una sol•licitud per alumne, ja que el fet de presentar més d’una sol•licitud pot implicar la pèrdua de la plaça escolar. Per un altre costat des de l’Educació, també s’assenyala la importància de triar la modalitat lingüística a l’hora de fer la selecció i respectar els terminis tant de preinscripció com de matriculació.

Quant a la documentació necessària, la sol•licitud d’admissió, que estarà disponible en qualsevol dels centres docents i en les dependències administratives del consistori, haurà d’acompanyar-se de fotocòpia i original del llibre de família.

XARRADES INFORMATIVES

La Regidoria d'Educació ha organitzat diverses xarrades informatives en centres municipals amb l'objectiu d'explicar el procés d'admissió i resoldre els dubtes que tinguen els pares.

La primera de les xarrades tindrà lloc el pròxim 28 de maig a les 17.30 h en el Centre Social de la Canyada (Sant Vicent Ferrer núm. 8) i la segona el 29 de maig en el Teatre Capri (C/Ernesto Ferrando,7 i 9) a la 17.30 hores."

CRITERIS UTILITZATS PER A LA BAREMACIÓ I DOCUMENTACIÓ REQUERIDA

Familiars en el centre

Si el sol•licitant té germans matriculats en el centre que vagen a seguir en el curs escolar per al qual sol•licita plaça, s’atorguen 8 punts pel primer germà i 3 punts per cada germà restant. En el cas que alguns dels pares o tutors treballe en el centre comptaran amb cinc punts i si algun familiar directe fora antic alumne del centre es concediria un punt.

Domicili familiar

5 punts de baremació per a tot el municipi de Paterna i 1 punt per a altres localitats.

S’ha d’acreditar mitjançant la presentació del DNI de la mare, pare o tutor i un rebut de l’aigua, llum o telèfon o contracte de lloguer.

Renda familiar

1 punt per rendes iguals o inferiors a 1,5 l’IPREM\* (Indicador públic de renda a efectes múltiples). S’haurà d’acreditar presentant l’ANNEX VI de l’orde 14/2013 del 4 d’abril [que pots descarregar ací.](/images/pdf/es/noticias/2015/04/anexoVI.pdf " ANNEX VI de l’orde 14/2013 del 4 d’abril.")

\*Les rendes de la unitat familiar es valoraran segons l'IPREM

Discapacitat

Cinc punts per a alumnes amb una discapacitat superior al 65% i de 3 punts per a una discapacitat d’entre el 33 i el 65 %. Així mateix si l’alumne compta amb pares o germans amb una discapacitat superior de 65 % es baremarà amb 3 punts i amb 1,5 punts en cas de situar-se entre el 33 i el 65%. Haurà d’acreditar-se amb amb la certificació emesa per la Conselleria competent en matèria de benestar social. Més informació sobre l’obtenció de la Targeta acreditativa de persona amb discapacitat ací.

Família nombrosa

Les famílies nombroses de condició especial rebran 5 punts i 3 punts les de condició general. Hauran de presentar el títol oficial de família nombrosa.

Altres circumstàncies

Els esportistes d’elit rebran 2 punts.

Els alumnes amb mares que es trobes en període de gestació es beneficiaran d'una puntuació idèntica a què obtindrien si ja haguera nascut el germa o germans. A més també valdria per a obtindre la condició de família nombrosa si es donaren les condicions. Esta situació ha d'indicar-se en l'Annex VI junt amb el DNI del pare o la mare.

També podrà concedir-se un altre punt per alguna circumstància que especifique el centre en què es va a realitzar la preinscripció.

[Per a més informació pots descarregar el fullet d’escolarització per al 2015-2016 ací.](/images/pdf/es/noticias/2015/04/ESCOLARIZACION2015-16baja.pdf "Per a més informació pots descarregar el fullet d’escolarització per al 2015-2016 ací.")